

VALSTYBĖS ĮMONĖS TURTO BANKO

GENERALINIS DIREKTORIUS

# ĮSAKYMAS

# DĖL VALSTYBĖS TURTO PERDAVIMO

# PAGAL PANAUDOS SUTARTĮ

2020 m. vasario 4 d. Nr. P12-3

Vilnius

 Vadovaudamasis Lietuvos Respublikos Vyriausybės 2015 m. vasario 11 d. nutarimu Nr. 148 „Dėl valstybės nekilnojamojo turto centralizuoto valdymo įgyvendinimo“,

 p e r d u o d u Valstybinio socialinio draudimo fondo valdybos Alytaus skyriui jo nuostatuose šiuo metu numatytai veiklai vykdyti pagal centralizuotai valdomo valstybės turto valdytojui patikėjimo teise perduoto administracinės paskirties valstybės nekilnojamojo turto panaudos sutartį 10 metų neatlygintinai valdyti ir naudotis valstybei nuosavybės teise priklausantį, šiuo metu valstybės įmonės Turto banko patikėjimo teise valdomą turtą Druskininkuose, M. K. Čiurlionio g. 60: dalį administracinio pastato patalpų (pastato unikalus numeris – 4400-1469-1708, pastato bendras plotas – 473,46 kv. metro, perduodamų pastato patalpų bendras plotas – 426,73 kv. metro).

Generalinis direktorius Mindaugas Sinkevičius